Foto: David Gray/Reuters Xitoy hukumati AQSh davlat qarziga yo‘naltiriluvchi mablag‘larni qisqartirish haqida qaror qabul qildi. Bu haqda RIA «Novosti» Qo‘shma Shtatlar Moliya vazirligiga asosan xabar bermoqda. Idora ma’lumotiga ko‘ra, Xitoy iyul oyida davlat qarziga omonatlarni 7,7 mlrd dollarga qisqartirdi, biroq yo‘naltiriluvchi mablag‘lar bo‘yicha yetakchilikni o‘zida saqlab qoldi. Pekin Qo‘shma Shtatlarning qiymati 1,171 trln dollar bo‘lgan obligatsiyalariga egalik qiladi. Ta’kidlanishicha, Amerika davlat qarziga yo‘naltiriluvchi mablag‘lar bo‘yicha ikkinchi o‘rinni Yaponiya 1,0355 trln dollarlik ko‘rsatkich bilan egallaydi, uchinchi - Irlandiya ($300 mlrd.). Eslatib o‘tamiz, avvalroq Tramp Xitoydan tovarlarga qo‘shimcha bojlar joriy etilishini e’lon qilgandi.